LEBLIDA – Yenna-d uneɣlaf n tmerrit, Hacene Mermouri, ass n lexmis deg Leblida, dakken tamnaḍt tadrarant n Ccriɛa tjebbed-d sin n yimelyunen n yimerrayen yal aseggas, yernu aya d ttbut dakken isemlen imerranen idzayriyen jebbden-d aṭas n yinerzafen.
Deg yiwet n tseɣrut i tɣemsa deg tgara n terzi-nnes n umahil ɣef twilayt n Leblida, yenna-d uneɣlaf dakken afrag aɣelnaw n Ccriɛa rzan-d fell-as 2 n yimelyunen n yimerrayen seg temnaḍin yemgerraden n tmurt.
Taɣsert n tegrest n Ccriɛa tefruri-d s yermuden-nnes addalanen yernu tiẓegwa-nnes d taḥarazt tagamant ay yettaǧǧan imnadiyen ad zerwen azrar awennaḍan n temnaḍt-a anda ay llant aṭas n tlemsin n yiɣersiwen d yemɣan imidrusen yernu d wid ay yettwaḥerzen, ɣef wakken ay d-yenna uneɣlaf.
Yeckeṛ-d daɣ uneɣlaf tiddukliwin d tmetti taɣarimt ay igan izwuren iwiziwen i wesmatu n tmerrit tadigant.
Ɣef leḥsab n uneɣlaf, yessefk ad d-yili wedhal i yiduba idiganen akken ad semlen tamerrit d tenḍi yernu ad allen imseftiyen s ussifses n tsekkirin.
Iger-d Mass Mermouri daɣ tiɣri i tneggiwin n ussikel akken ad ttekkint deg wesduqqes n wermud amerran agensan s ussuddes n yissiklen deg wakk timnaḍin n tmurt.
kab_Latn kab_Latn kab_Latn kab_Latn kab_Latn kab_Latn